Toni Gundersen

Toni Lise Gundersen (født 1965) er en norsk skuespiller og sanger. Hun er født og oppvokst i Stavanger.

Gundersen har revy- samt kabaretbakgrunn fra Rogaland og har medvirket i en rekke oppsetninger ved Rogaland Teater. Hun har hatt rollen som «Karianne Marcussen» i TV-såpen Hotel Cæsar.

I 1993 deltok Gundersen i Melodi Grand Prix med sangen «Roser i regn» som nådde en fjerdeplass.

I 2005 deltok hun og familien i en episode av TV3-dokumentaren En annen verden, hvor de tilbrakte ti dager sammen med en indianerstamme i Sør-Amerika.«Fikk smake en annen verden», Aftenbladet 24. september 2005

Siden 2008 har hun samarbeidet musikalsk med bandet Kloster. I 2008 gav de ut singelen «Fading Out» og albumet Friheim kom i 2012. De samarbeidet også om singelen «Aldri glømma» som ble spilt inn med diverse musikere fra Stavanger for å feire Amnesty International sitt 50-årsjubileum i 2011.

Den musikalske samlivskomedien Toni går i Kloster, skrevet og framført av Gundersen og Øystein Kloster, ble spilt 40 ganger i 2010/2011.

Hun er yngre søster til skuespilleren og sangeren Mia Gundersen.http://www.seher.no/kjendis/har-v%C3%A6rt-en-tragedie-oss-33151 Kjendis

Hun spiller også i sesong 2 av Unge lovende på NRK.

 Filmografi 
 2012: Lurt av Karlsen (TV-serie) som seg selv
 2005: En annen verden (TV-serie) som seg selv
 2005: Hos Martin (TV-serie) som «Ågot»
 2003: Sydenparodis (TV-serie) som «Laila Mendez»
 2002: Far og sønn (TV-serie) som «Veronica»
 2001: Hotel Cæsar (TV-serie) som «Karianne Marcussen»
 2001: Parodis (TV-serie) som «Laila Mendez»

 Diskografi 
 År  Tittel   2008   «Fading Out» (singel)   Vokalist/låtskriver 2011   «Aldri glømma» (singel)   Vokalist/låtskriver 2012:   Friheim (album)  Vokalist/låtskriver

 Referanser 

 Eksterne lenker 
 Video til «Aldri glømma»
 Video til «Fading Out»

Kategori:Norske skuespillere
Kategori:Norske sangere
Kategori:Deltakere i Melodi Grand Prix
Kategori:Personer fra Stavanger kommune